**Ministru kabineta noteikumu projekta**

**„Grozījums Ministru kabineta 2014.gada 16.septembra noteikumos Nr.553 „Latvijas Pētniecības un inovācijas stratēģiskās padomes nolikums””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Nepieciešamība paplašināt Latvijas Pētniecības un inovācijas stratēģiskās padomes (turpmāk – Padome) personālsastāvu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Padome ir koleģiāla un koordinējoša institūcija, kas izveidota, lai nodrošinātu saskaņotu starpresoru sadarbību sekmīgai pētniecības, tehnoloģiju attīstības un inovācijas politikas īstenošanai, kā arī viedās specializācijas stratēģijas ieviešanai un uzraudzībai, tādējādi nodrošinot inovācijas kapacitātes veidošanu, pētniecības un industrijas integrāciju un sabiedrības izpratni par pētniecību kā sabiedriskās vērtības radošu darbību, kas veicina Latvijas attīstību un konkurētspēju.Padomes nolikums ir apstiprināts ar Ministru kabineta 2014.gada 16.septembra noteikumiem Nr.553 „Latvijas Pētniecības un inovācijas stratēģiskās padomes nolikums”, savukārt pašreizējais Padomes personālsastāvs ir apstiprināts ar Ministru prezidenta 2016.gada 1.aprīļa rīkojumu Nr.105 „Par Latvijas Pētniecības un inovācijas stratēģiskās padomes sastāvu”.Tieslietu ministrija ierosina papildināt Padomes sastāvu ar tieslietu ministru un Latvijas Republikas Patentu valdes (turpmāk – LRPV) direktoru, lai sekmētu valsts pārvaldes iestāžu darbības un savstarpējās sadarbības intelektuālā īpašuma un tā tiesību aizsardzības jomā koordināciju.Ministru kabineta komitejas sēdē (09.01.2017.; prot.Nr.1 2.§) pamatā tika atbalstīts Tieslietu ministrijas sagatavotais Konceptuālais ziņojums “Par intelektuālā īpašuma aizsardzības un pārvaldības sistēmu Latvijas Republikā”, kas tostarp paredz papildināt Padomes sastāvu ar tieslietu ministru un LRPV direktoru. Pēc tam, kad Ministru kabinets būs apstiprinājis izmaiņas Padomes nolikumā, tiks sagatavoti attiecīgi grozījumi Ministru prezidenta rīkojumā par Padomes sastāvu.Ievērojot minēto, Pārresoru koordinācijas centrs kā Padomes sekretariāta funkcijas veicējs, ir izstrādājis Ministru kabineta noteikumu projektu “Grozījums Ministru kabineta 2014.gada 16.septembra noteikumos Nr.553 „Latvijas Pētniecības un inovācijas stratēģiskās padomes nolikums”” (turpmāk – Projekts). |
| 3. | Projekta izstrādē iesaistītās institūcijas | Pārresoru koordinācijas centrs |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. Nepieciešamie saistītie tiesību aktu projekti | Pēc tam, kad Ministru kabinets būs apstiprinājis izmaiņas Padomes nolikumā, tiks sagatavoti grozījumi Ministru prezidenta 2016.gada 1.aprīļa rīkojumā Nr.105 „Par Latvijas Pētniecības un inovācijas stratēģiskās padomes sastāvu”. |
| 2. Atbildīgā institūcija | Pārresoru koordinācijas centrs |
| 2. Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārresoru koordinācijas centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Jautājums skar tikai Padomes organizatorisko darbību un ir attiecināms tikai uz Padomē iesaistītajām iestādēm un organizācijām, tāpēc plašāka sabiedrības iesaistīšana Projekta izstrādē nebija nepieciešama. |

Anotācijas II, III, V un VI sadaļa – Projekts šīs jomas neskar.

Ministru prezidents M.Kučinskis

Vīza:

Pārresoru koordinācijas centra vadītājs P.Vilks

Petrovska 67082991,

Elina.Petrovska@pkc.mk.gov.lv